Document ID: 31996D0650

ΑΠΟΦΑΣΗ ΤΗΣ ΕΠΙΤΡΟΠΗΣ της 30ής Οκτωβρίου 1996 περί των ζωοϋγειονομικών όρων και των κτηνιατρικών πιστοποιητικών για την εισαγωγή πιστοποιητικών για την εισαγωγή κατοικιδίων ζώων του χοιρείου είδους από την Δημοκρατία της Κύπρου (Κείμενο που παρουσιάζει ενδιαφέρον για τον ΕΟΧ) (96/650/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 72/462/ΕΟΚ του Συμβουλίου, της 12ης Δεκεμβρίου 1972, περί των υγειονομικών προβλημάτων και των υγειονομικών μέτρων κατά την εισαγωγή ζώων του βοείου, χοιρείου, προβείου και αιγείου είδους, νωπών κρεάτων ή προϊόντων με βάση το κρέας προελεύσεως τρίτων χωρών (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 8,
Εκτιμώντας:
ότι τα κράτη μέλη εισάγουν κατοικίδια ζώα του βοείου και χοιρείου είδους σύμφωνα με τις διατάξεις της οδηγίας 91/496/ΕΟΚ (2) όπως τροποποιήθηκε τελευταία από την οδηγία 96/43/ΕΚ (3), η οποία θεσπίζει τις γενικές αρχές που διέπουν την διενέργεια κτηνιατρικών ελέγχων για ζώα που εισέρχονται στην Κοινότητα από τρίτες χώρες 7
ότι μετά από την πραγματοποίηση κοινοτικών κτηνιατρικών αποστολών, φαίνεται ότι η ζωοϋγειονομική κατάσταση που επικρατεί στη Δημοκρατία της Κύπρου ελέγχεται από κτηνιατρικές υπηρεσίες οι οποίες δύνανται να προσφέρουν ικανοποιητικές εγγυήσεις όσον αφορά τυχόν νόσους που θα ήταν δυνατόν να μεταδοθούν μέσω της εισαγωγής κατοικιδίων ζώων του χοιρείου είδους 7
ότι οι αρμόδιες κτηνιατρικές αρχές της Δημοκρατίας της Κύπρου έχουν παράσχει διαβεβαιώσεις ότι η Δημοκρατία της Κύπρου, κατά τη διάρκεια των τελευταίων 24 μηνών, ήταν απαλλαγμένη από τη νόσο του αφθώδους πυρετού και, κατά τη διάρκεια των τελευταίων δώδεκα μηνών, ήταν απαλλαγμένη από τις ακόλουθες νόσους: κλασική πανώλη των χοίρων, αφρικανική πανώλη των χοίρων, μηνιγγοεγκεφαλίτιδα των χοίρων (νόσος του Teschen), φυσαλιδώδης νόσος των χοίρων και φυσαλιδώδες εξάνθημα 7 επίσης ότι, κατά τη διάρκεια των τελευταίων έξι μηνών, ήταν ελεύθερη από την φυσαλιδώδη στοματίτιδα 7 ότι δεν έχουν διενεργηθεί εμβολιασμοί για καμία από αυτές τις νόσους κατά τη διάρκεια των τελευταίων δώδεκα μηνών 7
ότι οι αρμόδιες κτηνιατρικές αρχές της Δημοκρατίας της Κύπρου έχουν αναλάβει να γνωστοποιούν στην Επιτροπή και στα κράτη μέλη, με τηλέτυπο (telex) ή τέλεφαξ (telefax), εντός 24 ωρών, την διαπίστωση κρούσματος οιασδήποτε από τις προαναφερόμενες νόσους ή την απόφαση για διενέργεια εμβολιασμών κατά των νόσων αυτών ή, εντός εύλογης προθεσμίας, κάθε προτεινόμενη μεταβολή ως προς τους κανόνες εισαγωγής χοίρων καθώς και σπέρματος ή εμβρύων αυτού του ζωικού είδους 7
ότι οι αρμόδιες κτηνιατρικές αρχές της Δημοκρατίας της Κύπρου έχουν αναλάβει την δέσμευση να ελέγχουν επίσημα την έκδοση των πιστοποιητικών που απαιτούνται σύμφωνα με την παρούσα απόφαση, και να εξασφαλίζουν ότι όλα τα σχετικά πιστοποιητικά, καθώς και τυχόν δηλώσεις και εκθέσεις στις οποίες ενδέχεται να έχει βασιστεί η πιστοποίηση εξαγωγής, παραμένουν στον επίσημο φάκελο τουλάχιστον επί 12 μήνες μετά από την αποστολή των ζώων στα οποία αναφέρονται 7
ότι οι αρμόδιες κτηνιατρικές αρχές της Δημοκρατίας της Κύπρου έχουν αναλάβει τη δέσμευση να μην επιτρέπουν την έκδοση των πιστοποιητικών τα οποία περιγράφονται στα παραρτήματα της παρούσας απόφασης για εισαχθέντα ζώα, εκτός αν πρόκειται για ζώα που έχουν εισαχθεί σύμφωνα με κτηνιατρικούς όρους τουλάχιστον εξίσου αυστηρούς με τις σχετικές απαιτήσεις της οδηγίας 72/462/ΕΟΚ του Συμβουλίου, συμπεριλαμβανομένων τυχόν εκτελεστικών αποφάσεων 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Με την επιφύλαξη της παραγράφου 2, τα κράτη μέλη επιτρέπουν την εισαγωγή από την Δημοκρατία της Κύπρου των ακόλουθων ζώων:
α) κατοικίδιων του χοιρείου είδους αναπαραγωγής ή απόδοσης, τα οποία ανταποκρίνονται στις απαιτήσεις που ορίζονται στο ζωοϋγειονομικό πιστοποιητικό, σύμφωνα με το πρότυπο που περιέχεται στο παράρτημα Α και συνοδεύονται από τέτοιο πιστοποιητικό 7
β) κατοικίδιων του χοιρείου είδους προς σφαγή τα οποία ανταποκρίνονται στις απαιτήσεις που ορίζονται στο ζωοϋγειονομικό πιστοποιητικό σύμφωνα με το πρότυπο που περιέχεται στο παράρτημα Β και συνοδεύονται από τέτοιο πιστοποιητικό.
2. Τα κράτη μέλη επιτρέπουν την εισαγωγή από την Δημοκρατία της Κύπρου των κατοικιδίων ζώων του χοιρείου είδους που αναφέρονται στην παράγραφο 1, τα οποία έχουν εισαχθεί στην Δημοκρατία της Κύπρου, μόνον εφόσον τα ζώα αυτά έχουν εισαχθεί από την Κοινότητα ή από τρίτη χώρα η οποία εμφαίνεται στον κατάλογο του παραρτήματος της απόφασης 76/542/ΕΟΚ της Επιτροπής (4), εφόσον αφορά κατοικίδια ζώα του εν λόγω είδους και μόνο εφόσον η εισαγωγή έχει πραγματοποιηθεί σύμφωνα με κτηνιατρικούς όρους τουλάχιστον εξίσου αυστηρούς με τις απαιτήσεις του κεφαλαίου ΙΙ της οδηγίας 72/462/ΕΟΚ, συμπεριλαμβανομένων τυχόν εκτελεστικών αποφάσεων.
3. Τα κράτη μέλη απαιτούν: τα ζώα που έχουν υποβληθεί σε δοκιμασίες κατ' εφαρμογή της παρούσας απόφασης να είναι διαρκώς απομονωμένα, υπό συνθήκες που εγκρίνει επίσημος κτηνίατρος της Δημοκρατίας της Κύπρου, από όλα τα δίχηλα ζώα τα οποία δεν προορίζονται για εξαγωγή ή δεν έχουν ισότιμο υγειονομικό καθεστώς με τέτοια ζώα, από τη στιγμή της πρώτης δοκιμασίας του είδους αυτού έως τη στιγμή της φόρτωσης.
4. Τα κράτη μέλη επιτρέπουν την είσοδο στο έδαφος τους ζώων του χοιρείου είδους από την Δημοκρατία της Κύπρου, μόνο εφόσον:
α) παρέχεται εγγύηση ότι τα προς εισαγωγή ζώα δεν έχουν υποβληθεί σε εμβολιασμό κατά του αφθώδους πυρετού 7
β) παρέχεται εγγύηση ότι δεν έχουν υποβληθεί σε εμβολιασμό κατά της κλασικής πανώλης των χοίρων και, στην περίπτωση χοίρων που προορίζονται για αναπαραγωγή ή απόδοση, παρέχεται εγγύηση ότι ήταν αρνητικό το αποτέλεσμα των δοκιμασιών για τα αντισώματα τα οποία παράγονται από τον ιό της κλασσικής πανώλης των χοίρων.
Άρθρο 2
Εν αναμονή της έναρξης ισχύος μέτρων που θεσπίζονται από την Κοινότητα για την εξάλειψη, την πρόληψη ή τον έλεγχο λοιμώδους μεταδοτικής ή μολισματικής νόσου των χοίρων, εκτός από την λύσσα, την βρουκέλλωση, τον αφθώδη πυρετό, τον άνθρακα, την μηνιγγοεγκεφαλίτιδα των χοίρων (νόσος του Teschen), την κλασική πανώλη των χοίρων, την αφρικανική πανώλη των χοίρων ή την φυσαλιδώδη πανώλη των χοίρων, τα κράτη μέλη δύναται να εφαρμόζουν, ως προς τα ζώα που εισάγονται από την Δημοκρατία της Κύπρου, πρόσθετα υγειονομικά μέτρα όπως αυτά που εφαρμόζουν για άλλα ζώα στο πλαίσιο εθνικού προγράμματος, το οποίο έχει υποβληθεί στην Επιτροπή και εγκριθεί από αυτήν, για την εξάλειψη, την πρόληψη ή τον έλεγχο τέτοιας νόσου.
Άρθρο 3
Η παρούσα απόφαση αρχίζει να ισχύει την τριακοστή ημέρα από την κοινοποίησή της στα κράτη μέλη.
Άρθρο 4
Η παρούσα απόφαση απευθύνεται στα κράτη μέλη.
Βρυξέλλες, 30 Οκτωβρίου 1996.

Labels: 0
3
18
6